5.+Erityis-+tai+etälukio

Opetusministeriö on myöntänyt joillekin lukioille muista poikkeavan koulutustehtävän. Lukion opetus painottuu silloin kokonaisuudessaan johonkin erityistehtävään, esimerkiksi musiikkiin. Lukiokoulutuksessa voi olla perinteisen lukiolinjan lisäksi myös niin sanottu erityistehtäväalue, jonka muodostavat muun muassa luonnontieteet ja urheilu (vrt. Kuopio). Lukioiden erityislinjoille haetaan eri yhteishakukoodilla kuin perinteiseen lukiokoulutukseen. Kyseinen koodi on mainittu kunkin erityisen tehtävän saaneen lukion kohdalla. Joissakin lukioissa voi olla myös linjoja, joihin haetaan omalla linjakohtaisella yhteishakukoodilla ja joissa painotetaan eri aineita.

Etälukio on kehitetty palvelemaan alkuaan työssä olevia tai työttömiä aikuisia. Koulutuksen tavoitteet voidaan luetella yksityiskohtaisesti seuraavalla tavalla: lukiokoulutuksen tai vain aineopintojen joustava suorittaminen, lukio-opiskelijalle opiskelun tueksi ja kurssitarjonnan täydentämiseksi, peruskoululaiselle lisäopinnoiksi ja lukio-opintoihin ennakolta tutustumiseen, ammatillisen oppilaitoksen kahden tutkinnon suorittajalle, ammattikorkeakoulun opiskelijalle tuki- ja kertausopiskeluun, yleissivistäviä tietojaan päivittävälle ja täydentävälle aikuiselle ja ulkomailla tilapäisesti asuvalle nuorelle ja aikuiselle.

Opiskelu etälukiossa tapahtuu aikuisten lukiokoulutuksen opetussuunnitelman perusteiden ja tuntijaon mukaan. Opiskelija ilmoittautuu etäopetusta tarjoavan oppilaitoksen opiskelijaksi ja laatii yhdessä oppilaitoksen rehtorin, opinto-ohjaajan tai ryhmänohjaajan kanssa yksilöllisen opintosuunnitelman.Pääosa opiskelusta suoritetaan opettajan ohjaamana etäopiskeluna. Etäopiskelussa käytetään hyväksi oppikirjoja ja muuta kirjallista materiaalia, Opetushallituksen ja YLE:n tuottamia radion ja television etälukio-ohjelmia, ääninauhoja ja verkko-opiskelumateriaalia. Etäopiskelija voi osallistua tarvittaessa myös oppilaitoksen lähiopetus- ja ohjaustunneille. Halutessaan opiskelija voi suorittaa opintoja täysin virtuaalisesti verkko-oppimisalustan ja sähköpostin avulla. Etälukio-opiskelua on mahdollista suorittaa jo yli sadassa oppilaitoksessa eri puolilla Suomea (vrt. Kuopio). Oppilaitokset ovat verkostoituneet alueellisiksi yhteistyöverkostoiksi. Opetushallituksen ylläpitämiltä etälukion verkkosivuilta löytyy runsaasti opiskelumateriaalia, valtakunnallinen verkko-opintotarjotin sekä lisätietoa etälukiosta. Koko lukion oppimäärän suorittaminen on opiskelijalle maksutonta, yksittäisten aineopintojen maksuista päättää koulutuksen järjestäjä.

Linkkejä oppilaanohjausta varten: http://www.koulutusnetti.fi/ http://www.koulutusnetti.fi/?path=lukio_ja_ylioppilastutkinto http://www.oph.fi/etalukio/ http://www.opintoluotsi.fi/ http://www.edu.fi/SubPage.asp?path=498,1329,8082,21526 http://www.oph.fi/SubPage.asp?path=1,443,25825 http://www.virtuopo.net/suomi/ http://www.virtuopo.net/suomi/ammatinvalinta/terveys_ja_ammatinvalinta.html http://www.ijkk.fi/boost/Employment_B/Employment%202.2.html http://www.opettaja.fi/pls/portal/docs/PAGE/OPETTAJALEHTI_EPAPER_PG/2007_42/page18.htm